Falastin milliy ma’muriyati rahbari Mahmud Abbos AQSh prezidenti Donald Tramp "asr kelishuvi"ni e’lon qilganidan so‘ng AQSh va Isroil bilan aloqalar uzilishini ma’lum qildi. Mahmud Abbos "Biz ilgari tuzilgan kelishuvlar va xalqaro huquqning inkor qilinishi sababli Isroil va AQShga Falastin ular bilan hech qanday aloqa qilmasligi to‘g‘risida maktub jo‘natdik", - dedi Abbos. Uning so‘zlariga ko‘ra, AQSh Falastin uchun "endi do‘st emas". "Men tank sotib olishni emas, kasalxona qurishni ma’qul ko‘raman", - dedi Falastin rahbari. 28 yanvarda AQSh prezidenti Donald Tramp "asr kelishuvi" - Isroil va Falastin o‘rtasida tuziladigan kelishuv loyihasini e’lon qildi. Mahmud Abbos bu rejani rad etdi hamda “asr kelishuvi” to‘g‘ri kelmaydi va xalqimiz uni tarixning chiqindi savatchasiga jo‘natadi”, dedi.